બુધવારે રૂપિયામાં આવેલી નરમાઈ પાછળનું કારણ ક્રૂડના ભાવની મજબૂતાઈ મૂકાતી હતી. બ્રેન્ટ ક્રૂડ દોઢ મહિનાની ઊંચી 77 ડોલરની નજીક સરક્યું હતું. જ્યારે અમેરિકા અને ચીનના ટ્રેડ વોરના રેલા ભારત સુધી આવતાં તેની પણ અવળી અસર રૂપિયા પર થઈ હતી. ડોલર ઇન્ડેક્સ છ મહિનાની ઊંચી સપાટી 95ને ક્રોસ કરી ગયો છે અને જો ડોલર વધુ મજબૂત થશે તો એશિયન કરન્સીના ડિવેલ્યૂએશનની શક્યતાઓ વધશે એમ ફોરેક્સ માર્કેટ સાથે સંકળાયેલા સૂત્રોનું કહેવું હતું.